ഭാരത് മാതാ കീ ജയ് വിളിച്ച കുട്ടികളെ കൂട്ടംചേര്ന്ന് മര്ദ്ദിച്ച സംഭവം മുസ്ലീം വിദ്യാര്ത്ഥികള് ഉള്പ്പെടെ 18 പേര്ക്കെതിരെ കേസ് ഭോപ്പാല് : ഭാരത് മാതാ കീ ജയ് വിളിച്ചതിന് വിദ്യാര്ത്ഥികളെ സംഘം ചേര്ന്ന് ആക്രമിച്ച സംഭവത്തില് മുസ്ലീം വിദ്യാര്ത്ഥികള്ക്കെതിരെ എഫ്ഐആര്. 18 ഓളം പേര്ക്കെതിരെയാണ് പോലീസ് കേസെടുത്തത്. മദ്ധ്യപ്രദേശിലെ ആഗ്രമാല്വ ജില്ലയിലാണ് സംഭവം. ബറോഡയിലുളള മഹാവീര് ജെയിന് വിദ്യാ മന്ദിറിലാണ് സംഘര്ഷമുണ്ടായത്. ദേശീയ ഗാനം ആലപിച്ചതിന് പിന്നാലെ ഭാരത് മാതാ കീ ജയ് എന്നോ വന്ദേ മാതരം എന്നോ വിളിക്കാതിരുന്നതാണ് സംഘര്ഷത്തിലേക്ക് നയിച്ചത്. ഇതേ തുടര്ന്ന് ഇരു സംഘങ്ങളും തമ്മില് വഴക്കുണ്ടാകുകയായിരുന്നു. എന്തിനാണ് ഭാരത് മാതാ കീ ജയ് വിളിക്കുന്നത് എന്ന് ഒരു സംഘം കുട്ടികള് ചോദിച്ചപ്പോള് എന്തുകൊണ്ട് വിളിക്കുന്നില്ലെന്ന് അടുത്ത സംഘം ആരാഞ്ഞു. തുടര്ന്ന് ക്ലാസുകള് അവസാനിച്ചതിന് ശേഷം തിരികെ വീട്ടിലേക്ക് പോയ കുട്ടികളെ ഒരു സംഘം വിദ്യാര്ത്ഥികള് ചേര്ന്ന് ആക്രമിക്കാന് ആരംഭിച്ചു. വടിയും ദണ്ഡുകളും ഉപയോഗിച്ചാണ് ആക്രമണം നടന്നത്. കുട്ടികളെ പിടിച്ചുമാറ്റാന് എത്തിയവര്ക്കും സാരമായ പരിക്കേറ്റു. സംഭവത്തില് ബറോഡ് പോലീസ് വിദ്യാര്ത്ഥികള് ഉള്പ്പെടെ പതിനെട്ട് പേര്ക്കെതിരെ കേസെടുത്തിട്ടുണ്ട്. നാല് കുട്ടികളെ കസ്റ്റഡിയിലെടുത്തു.